《同强善长包蒙吉计仲嘉徐子晋斯学上人集宝林寺镜公房时蒙吉来自东瓯仲嘉归自燕赵》
明代·徐熥

吴市飘零感岁华，偶携瓢笠到僧家。孤云静结人天果，朔气寒生佛座花。

作客畏闻燕地雪，逢君先问赤城霞。山中欲别各留偈，送过虎溪将日斜。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。